text: [{"text_idx": "#000001", "text": "Time Out byrjar aftur i\u0301 n\u00e6stum"}, {"text_idx": "#000003", "text": "Sinnisbati hevur tey seinasta tvey a\u0301rini skipa\u00f0 fyri avvar\u00f0andibo\u0301lkum fyri b\u00f8rnum og ungum, sum eru avvar\u00f0andi at fo\u0301lki vi\u00f0 sa\u0301larsju\u0301ku. Vit hava nu\u0301 skipa\u00f0 fyri trimum avvar\u00f0andi bo\u0301lkum, afturmeldingarnar fra\u0301 teimum, i\u00f0 hava veri\u00f0 i bo\u0301lki, eru sera go\u0301\u00f0ar."}, {"text_idx": "#000005", "text": "Um mamman ella pa\u0301pin hava sa\u0301larsju\u0301ku, kann ta\u00f0 ver\u00f0a trupult at vera barn, og ta\u00f0 kann eisini ver\u00f0a torf\u00f8rt at tosa vi\u00f0 vinfo\u0301lk ella familjun um ta\u00f0. Somulei\u00f0is kann ta\u00f0 vera ringt at vera systkin at einum, sum hevur sa\u0301larligar avbjo\u0301\u00f0ingar, ti\u0301 hetta ofta fyllir no\u0301gv hja\u0301 allari familjuni."}, {"text_idx": "#000006", "text": "Tilbo\u00f0i\u00f0 hja\u0301 Sinnisbata er eitt \"hvi\u0301liru\u0301m\" hja\u0301 b\u00f8rnum og ungum, har tey fa\u0301a eitt sta\u00f0, har ta\u00f0 ber til at tosa vi\u00f0 onnur i\u0301 li\u0301knandi st\u00f8\u00f0um, og saman vi\u00f0 stu\u00f0landi fakfo\u0301lkum. Tilbo\u00f0i\u00f0 eitur \"Time Out\", ti\u0301 hetta er sta\u00f0i\u00f0, har tey ungu kunnu siga \"time out\" fra\u0301 gerandisdegnum og slappa av, tosa um tingini, deila royndir, men eisini eitt sta\u00f0, har tey kunnu hava ta\u00f0 stuttligt saman og hugna s\u00e6r."}, {"text_idx": "#000007", "text": "Vit ynskja at so no\u0301gv fo\u0301lk sum m\u00f8guligt fa\u0301a kunning um \"Time Out\", so tey, sum hava hug og t\u00f8rv a\u0301 ti\u0301, kunnu fa\u0301a eitt pla\u0301ss i\u0301 fyrsta bo\u0301lkinum, sum byrjar mikudagin 21. september kl. 16-18 i\u0301 h\u00f8lunum hja\u0301 Sinnisbata. Har eru avmarka\u00f0 pla\u0301ss i\u0301 bo\u0301lkinum, so tilmelding fer fram eftir \"f\u00f8rst til m\u00f8lle\"-prinsippinum."}, {"text_idx": "#000008", "text": "Freistin at melda til er 15. august!"}, {"text_idx": "#000011", "text": "Kanna ma\u0301l um blu\u0301nisbrot i\u0301 svimjih\u00f8llini"}, {"text_idx": "#000012", "text": "Magni Mohr skriva\u00f0 heimsins mest sitera\u00f0u grein um fo\u0301tbo\u0301ltsgransking"}]